Na temelju članka 98. stavka 3. Zakona o odgoju i obrazovanju u osnovnoj i srednjoj školi (Narodne novine br.87/08.,86/09., 92/10.,105/10. i 90/11.) i članka 51.Statuta, a uz prethodnu

suglasnost osnivača Osječko-baranjske županije KLASA:602-02/11-01/130, URBROJ:2158/1-01-01-11-5 od 13.prosinca 2011.godine, Školski odbor Osnovne škole Petrijevci na 16. sjednici održanoj dana 6.veljače 2012.godine donio je

**ODLUKU**

**O IZMJENAMA STATUTA**

**OSNOVNE ŠKOLE PETRIJEVCI, PETRIJEVCI**

**Članak 1.**

 U Statutu Osnovne škole Petrijevci, Petrijevci od 08.01.2009. godine KLASA:012-03/09-01/1, URBROJ:2185/11-09-1 i Izmjenama Statuta od 18.04.2011. godine KLASA:602-02/11-04/44,URBROJ:2185/11-11-2 članak 31. mijenja se i glasi:

„Školom upravlja školski odbor.

Školski odbor ima sedam (7) članova, od kojih jednog člana bira i razrješuje radničko vijeće, a ako radničko vijeće nije utemeljeno, imenuju ga i opozivaju radnici neposrednim i tajnim glasovanjem, na način propisan Zakonom o radu za izbor radničkog vijeća koji ima samo jednog člana, a ostalih šest (6) članova imenuje i razrješava:

- učiteljsko vijeće dva (2) člana iz reda učitelja i stručnih suradnika,

- vijeće roditelja jednog (1) člana iz reda roditelja koji nije radnik škole,

- osnivač tri (3) člana samostalno.“

**Članak 2.**

 U članku 32. stavku 2. riječ: „predloženom“ zamjenjuje se riječju: „imenovanom“.

**Članak 3.**

 U članku 36. stavku 1. riječi: „tajno predlaganje“ zamjenjuju se riječima: „tajni izbor“.

**Članak 4.**

 U članku 39. stavku 4. riječ: „predloženi“ zamjenjuje se riječju: „imenovani“.

**Članak 5.**

 U članku 41. stavku 2. riječ: „predlažu“ zamjenjuje se riječju: „imenuju“.

 Stavak 4. briše se.

**Članak 6.**

 U članku 42. stavku 1. riječ: „prijedlogu“ zamjenjuje se riječju: „imenovanju“.

Stavak 2. mijenja se i glasi:

 „ Za člana Školskog odbora imenuje se roditelj koji je dobio najveći broj glasova nazočnih članova Vijeća roditelja.“

**Članak 7.**

 U članku 43. riječ: „predlaganju“ zamjenjuje se riječju: „imenovanju“.

**Članak 8.**

 Članak 44. mijenja se i glasi:

 „Zapisnik sa sjednice Učiteljskog vijeća, odnosno sa sjednice Vijeća roditelja s odlukom o imenovanju članova Školskog odbora ravnatelj treba dostaviti osnivaču najkasnije u roku od petnaest dana od dana provedenih postupaka imenovanja.“

**Članak 9.**

 U članku 45. stavak 1. mijenja se i glasi:

 „Nakon provedenih izbora i imenovanja članova Školskog odbora iz reda učitelja i stručnih suradnika, iz reda roditelja, predstavnika radnika, te nakon primitka akta osnivača o imenovanju tri člana Školskog odbora, ravnatelj u roku od 15 dana saziva konstituirajuću sjednicu Školskog odbora“.

**Članak 10.**

 Članak 48. stavak 2. mijenja se i glasi:

 „Člana Školskog odbora imenovanog iz reda roditelja učenika i članove imenovane od strane osnivača može se razriješiti i u slučaju ako član Školskog odbora zasnuje radni odnos u Školi.“.

 Stavak 3. mijenja ste i glasi:

 „ O razrješenju člana Školskog odbora iz članka 31. ovoga Statuta odlučuje tijelo koje ga je imenovalo.“

**Članak 11.**

Članak 91. mijenja se i glasi:

 „ Škola učeniku na kraju polugodišta izdaje pisano izvješće o postignutom uspjehu iz nastavnih predmeta i vladanja.

Uspjeh učenika od prvog do osmog razreda evidentira se u razrednoj svjedodžbi na način propisan zakonom i posebnim aktom koji donosi ministar nadležan za obrazovanje.

Svjedodžba osmog razreda je isprava o završetku osnovne škole.“

**Članak 12.**

U članku 178. riječi „ do 31. prosinca 2011.“ zamjenjuju se riječima „ do 31. prosinca 2014.“

**Članak 13.**

Ova odluka o Izmjenama Statuta stupa na snagu osmog dana od dana objave na oglasnoj ploči Škole.

KLASA:012-03/12-01/1

URBROJ:2185/11-12-1

Petrijevci, 6.veljače 2012.godine

 Predsjednik Školskog odbora:

 Ivica Steinbruckner

 Ova Odluka o izmjenama Statuta donesena je uz prethodnu suglasnost osnivača, i to Zaključkom Skupštine Osječko-baranjske županije KLASA: 602-02/11-01/130, URBROJ: 2158/1-01-01-11-5 od 13.prosinca 2011.godine.

Odluka o Izmjenama Statuta objavljena je na oglasnoj ploči Škole dana 07.veljače 2012, a stupila je na snagu 15.veljače 2012.godine.

 Ravnateljica škole:

 Zdenka Vukadin